Donald Trump

Donald John Trump es un interprensor e un politico del USA. Il nascet li 14-im de junio 1946 in Queens (New York) e es desde li 20-im de januar 2025 denov presidente del USA. Donald Trump esset electet quam candidate del Republican Partise. Il ja esset li presidente del USA inter li 20-im januar 2017 e li 20-im de januar 2021. Il perdit in li annu 2020 li electiones contra Joe Biden, ma Trump anunciat in li decembre 2022 su intention candidar denov quam presidente in li annu 2024.

In li annu 2024 Donald Trump esset nominat oficialmen denov quam candidate del Republican Partise por li electiones presidential 2024. Il esset electet in li novembre 2024 e comensat su duesim periode quam presidente del USA ye li 20-im de janunar 2025.

Familie
Inter 1977 e 1990 Donald Trump esset maritat con li foto-modelle Ivana Marie Zelníčková. Ex ti maritage origina du filios Donald Trump junior e Erich Trump e un filia Ivanka Trump. Inter 1993 e 1999 Donald Trump esset maritat con li actoressa Maria Maples e ex ti maritage origina li filia Tiffany Trump. Desde li annu 2005 il es maritat con li slovenian foto-modelle Melania Trump.

Political cariera
 2016 Donald Trump esset electet quam 45-im presidente del USA contra Hillary Clinton
 2017-2021 Donald Trump esset presidente del USA inter li 20-im de januar 2017 e li 20-im de januar 2021.
 2020 Donald Trump perdit li electiones al presidente del USA contra Joe Biden
 2024 Donald Trump ganiat li electiones presidential contra Kamala Harris.
 2025 Donald Trump devenit ye li 20-im de januar 2025 denov presidente del USA.

Categorie:Presidentes de USA
Categorie:Politica
Categorie:US-americanes